Ohje englannin uusintakokeeseen valmistautumiseen		sabe

1) Miten tässä näin kävi?
· Mieti, minkä takia sait hylätyn kurssista. 
· Käy koko koe tehtävä kerrallaan läpi. Missä tehtävissä pistemäärä jäi alle puoleen? Nämä osa-alueet ovat niitä, joihin sinun tulee uusinnassa kiinnittää huomiota.
· Teitkö kurssin aikana riittävästi töitä? Onko sinulla juuri sinulle sopivat opiskelutavat käytössä?
· Pyysitkö opettajalta apua, kun et jotain asiaa ymmärtänyt?
· Onko opiskeluasi häirinnyt joku asia? Miten saisit sen muutettua?

2) Tee oma opiskeluaikataulu ja noudata sitä
· Laske kuinka monta tekstiä ja kuinka monta kielioppiasiaa kokeeseen tulee.
· Laske kuinka monta päivää sinulla on käytettävissäsi koepäivään mennessä, ja missä välissä minäkin päivänä opiskelet englantia.
· Muista olla realistinen (osa päivistä voi olla sellaisia, ettet kerta kaikkiaan ehdi tuolloin lukemaan).
· Muista myös, että sinulla on joka päivä oltava aikaa myös nukkua riittävästi ja ulkoilla. Muista myös terveellinen ruokavalio.
· Jaa opiskeltavat kappaleet ja kieliopit tasaisesti niin, että sinulle jää vähintään 2-3 päivää ennen koetta aikaa vielä kerrata. 
· Aloita työskentely heti.


3) Mieti opiskelutapojasi. Mikä on toiminut ja mikä ei? Pyri muuttamaan työskentelyäsi huomioidesi pohjalta. Käytä monipuolisia oppimistekniikoita. 

4) Mieti omaa asennoitumistasi englantiin.

[bookmark: _GoBack]Englannin kieli ei ole kaikille helppoa, vaikka sitä kaikkialla kuulemmekin. Älä siis häpeä sitä, että se on sinulle vaikeaa.

En osaa! En kuitenkaan opi! Ei tästä mitään tule! Jos mielessäsi ajattelet näin, oma asenteesi voi olla hidastamassa oppimistasi. Tsemppaa ja kannusta itseäsi: Asia kerrallaan! Kyllä tästä selvitään. Osaan kyllä! 

5) Pyydä apua
Jos tuntuu, että asia ei etene tai et ymmärrä jotain kohtaa, pyydä apua. Voiko joku perheenjäsen tai kaveri auttaa? Aina voit myös kysyä kurssin opettajalta apua. Voit joko laittaa wilma-viestiä tai tulla käymään välitunnilla. Muista myös että keskiviikkoisin klo 14.50-16.10 on kielten läksykerho, jossa opettaja Katja Husso neuvoo englannin (ja ruotsin) opiskelussa. Lisäksi koululla on vertaistutoreita eli vertuja. Heidän yhteystiedot löydät wilman tiedotteista.

6) Ota vastuu
Sinä olet oman oppimisesi tärkein tekijä. 

Englannin opiskeleminen on pitkä polku, ja korjausliikkeitä voi tehdä missä vaiheessa vaan. Pyri joka kurssia ennen miettimään, miten tällä kertaa voin alusta asti suoriutua kurssista paremmin.

